PATVIRTINTA

Šiaulių „Ringuvos“ specialiosios mokyklos

 direktoriaus 2017 m. balandžio 25 d.

 įsakymu Nr. TOV-33

**ŠIAULIŲ“RINGUVOS“ SPECIALIOSIOS MOKYKLOS**

**DIETISTO PAREIGYBĖS APRAŠYMAS**

**I. BENDROJI DALIS**

 Ši pareiginė instrukcija nustato dietisto pareigas, teises, kompetenciją ir atsakomybę.

1. Dietisto pareigoms priimamas asmuo, turintis tam reikalingą išsilavinimą, kuris pagal LR valstybės ir savivaldybių įstaigų darbuotojų darbo apmokėjimo įstatymą Nr. XIII-198 priskiriamas B lygiui ir 3 grupei, kodas-226501, turintis aukštesnįjį medicininį išsilavinimą ir/ar dietisto kvalifikacinę kategoriją, baigęs dietisto specializacijos kursus, sumanus,

organizuotas, savarankiškas, pareigingas, tvarkingas, malonus, sąžiningas, mokantis laisvai ir dalykiškai bendrauti su įstaigos gyventojais ir darbuotojais.

2. Dietistas tiesiogiai pavaldus įstaigos direktoriui. Bendradarbiauja su kitais specialistais ir darbuotojais.

3. Dietistui nesant darbe dėl tam tikrų priežasčių, jo pareigas atlieka kitas, įstaigos direktoriaus įsakymu paskirtas, asmuo.

4. Dietistas privalo žinoti:

4.1. įstaigos struktūrą;

4.2. vaikų ugdymo įstaigoms keliamus sanitarinių-higieninių taisyklių ir normų reikalavimus;

4.3. darbo organizavimo tvarką;

4.4. pagrindinių maisto produktų sudėtį, pagrindinių ingredientų šaltinius;

4.5. šiuolaikinius sveikos mitybos ir dietinio gydymo principus;

4.5. mitybos higieną;

4.6. maisto paruošimo technologijos principus;

4.7. dietai rekomenduojamų produktų parinkimą ir kainas;

4.8. tarnybinio etiketo reikalavimus;

4.9. bendravimo su klientu taisykles;

4.10 pirmos pagalbos teikimo taisykles, nutikus nelaimingam atsitikimui;

4.11. pirmines gaisro gesinimo priemones, jų veikimo principus, naudojimo galimybes, savo veiksmus kilus gaisrui.

5. Dietistas privalo mokėti:

5.1. dirbti kompiuteriu;

5.2. skleisti sveikos mitybos ir dietologijos mokslo žinias mokiniams ir darbuotojams;

5.3. suteikti pirmąją medicininę pagalbą.

6. Dietistas savo darbe privalo vadovautis Lietuvos Respublikos įstatymais ir kitais teisės norminiais aktais, Vyriausybės nutarimais, susijusiais su jo atliekamu darbu, Lietuvos Respublikos

Darbo kodeksu, Lietuvos Respublikos higienos normomis, darbo tvarkos taisyklėmis, darbuotojų saugos ir sveikatos instrukcijomis, įstaigos patvirtintomis tvarkomis ir šiuo pareigybės aprašymu.

**II. PAREIGOS**

7. Organizuoti mokyklos mokinių maitinimą.

8. Kontroliuoti gaunamų maisto produktų kiekį, kokybę ir laikymą, maisto paruošimo

kokybę.

9. Sudaryti perspektyvinius meniu.

10. Sudaryti kasdienius valgiaraščius, atsižvelgiant į perspektyvinio meniu planą.

11. Parengti kiekvieno patiekalo technologines korteles, kuriose nurodoma į patiekalą

įeinančių produktų masė bruto ir neto, patiekalo išeiga, maistinė ir energetinė vertė.

12. Skaičiuoti maisto davinio maistinę ir energetinę vertę.

13. Kontroliuoti greitai gendančių produktų realizacijos terminus.

14. Lankytis virtuvėje ir valgykloje maisto ruošimo bei gyventojų maitinimosi laiku ir tikrinti, kaip laikomasi maitinimo, darbo, asmens higienos taisyklių.

15. Kas ketvirtį organizuoti papildomus renginius sveikos mitybos tema.

16. Rinkti informaciją iš mokinių apie patiekalų kokybę ir poreikius.

17. Laikytis darbo tvarkos taisyklių.

18. Vesti reikiamą dokumentaciją.

19. Laikytis nustatyto darbo ir poilsio režimo.

20. Rengti pagal dokumentacijos planą priskirtas bylas ir laiku jas perduoti į įstaigos archyvą.

21. Laikytis konfidencialumo.

22. Laiku tikrintis sveikatą.

23. Ginti mokyklos interesus.

24. Vykdyti vienkartinius direktoriaus ar jo įgalioto asmens pavedimus.

**III. TEISĖS**

25. Gauti būtiną informaciją apie mokyklos mokinius ir užsakomus maisto produktus.

26. Reikalauti, kad maisto produktai būtų pristatomi kokybiški, laikantis jų transportavimo reikalavimų, pateikiant reikiamus dokumentus.

27. Tikrinti visų įstaigos patalpų sanitarinę būklę ir mokiniams bei darbuotojams keliamų higienos reikalavimų vykdymą, duoti atitinkamus nurodymus.

28. Tikrinti gaminamo maisto kokybę.

29. Siūlyti įstaigos direktoriui sustabdyti ir atlikti tam tikrus darbus, jeigu pažeidžiami

maisto transportavimo, sandėliavimo arba maisto paruošimo technologijos reikalavimai,

esant sanitarijos – asmens higienos pažeidimams, nustatytiems trūkumams.

30. Teikti pasiūlymus dėl maisto gaminimo, personalo darbo kultūros.

31. Kelti kvalifikaciją kursuose, seminaruose.

32. Turėti tinkamas priemones darbui atlikti.

 **IV. MOKINIŲ SAUGUMO UŽTIKRINIMAS**

33. Dietistas, įtaręs ar pastebėjęs žodines, fizines, socialines patyčias, smurtą:

33.1. nedelsdamas įsikiša ir nutraukia bet kokius tokį įtarimą keliančius veiksmus;

33.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

33.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

33.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

34.Dietistas, įtaręs ar pastebėjęs patyčias kibernetinėje erdvėje arba gavęs apie jas pranešimą:

34.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

34.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

34.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

34.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

34.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V. ATSAKOMYBĖ**

35. Atsako už žalą, padarytą įstaigai dėl savo kaltės ar neatsargumo.

36. Atsako už aplaidumą ar netinkamą jam priklausančių funkcijų vykdymą.

37. Atsako už saugos darbe, gaisrinės apsaugos, aplinkos higienos ir vidaus tvarkos taisyklių

vykdymą.

38. Atsako už atliekamų darbų kokybę, profesinės etikos laikymąsi, konfidencialumą.

39. Už pareigų ir funkcijų nevykdymą ar netinkamą jų vykdymą atsako Lietuvos Respublikos

teisės aktų nustatyta tvarka.

40. Įstaigos direktorius pasilieka sau teisę šią pareiginę instrukciją papildyti, supažindindamas su

tuo darbuotoją.

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dietisto vardas, pavardė, parašas)

Data

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dietisto vardas, pavardė, parašas)

Data

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dietisto vardas, pavardė, parašas)

Data